
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 262 

16 Δεκεμβρίου 2011 


ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Κατεπείγοντα μέτρα εφαρμογής του Μεσοπρόθεσμου 
Πλαισίου Δημοσιονομικής Στρατηγικής 2012-2015 και 
του Κρατικού Προϋπολογισμού έτους 2011. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. την παράγραφο 1 του άρθρου 44 του Συντάγμα¬ 
τος, 

2. την έκτακτη περίπτωση εξαιρετικά επείγουσας και 
απρόβλεπτης ανάγκης: 

α) να παραταθεί για ένα έτος η ισχύς της απαγόρευ¬ 
σης των πλειστηριασμών από τα πιστωτικά ιδρύματα, 
προκειμένου να προστατευθούν, ενόψει της συνεχιζόμε¬ 
νης κρίσης και ύφεσης της οικονομίας, οι δανειολήπτες 
που δεν δύνανται να αντιμετωπίσουν τις δανειακές τους 
υποχρεώσεις, 

β) να διευκρινιστούν τα θέματα που αφορούν την 
εφαρμογή του Έκτακτου Ειδικού Τέλους Ηλεκτροδο¬ 
τούμενων Δομημένων Επιφανειών (ΕΈ.Τ.Η.Δ.Ε.) του 
ν.4021/2011 και να προστατευθούν οι πολίτες για τους 
οποίους συντρέχουν ειδικοί λόγοι υγείας ή οι πολίτες 
που διαβιούν υπό μειονεκτικές κοινωνικά συνθήκες, 
γ) αα) να ρυθμιστούν θέματα που αφορούν την αυ¬ 
τοδίκαιη απόλυση των πολιτικών δημοσίων υπαλλήλων 
καθώς και των υπαλλήλων των ΝΠΔΔ και των ΟΤΑ α’ 
και β’ βαθμού, που συμπληρώνουν 35 έτη υπηρεσίας 
και το 55ο έτος της ηλικίας τους και υπάγονται στο 
συνταξιοδοτικό καθεστώς του Δημοσίου, 
ββ) να συμπληρωθούν άμεσα οι διατάξεις των πα¬ 
ραγράφων 3, 4 και 7 του άρθρου 34 του ν. 4024/2011, 
σχετικά με τη θέση σε εφεδρεία των εργαζομένων με 
σχέση εργασίας ιδιωτικού δικαίου αορίστου χρόνου, 
δ) να αντιμετωπιστούν άμεσα τα προβλήματα στην 
εκτέλεση του Προγράμματος Δημοσίων Επενδύσεων και 
να διασφαλιστεί η ομαλή εκτέλεσή του, χωρίς υπέρβαση 
του ορίου των ετήσιων συνολικών πιστώσεων του Π.Δ.Ε., 
καθώς από την πορεία του εξαρτάται και η απορρόφηση 
πόρων από την Ε.Ε., 

ε) αα) να διασφαλιστεί η ομαλή και απρόσκοπτη κα¬ 
ταβολή των αποδοχών, τόσο στο μόνιμο και με σχέση 
εργασίας ιδιωτικού δικαίου αορίστου χρόνου προσωπι¬ 
κό που υπηρετεί στις Περιφέρειες, όσο επίσης και στο 


αντίστοιχο προσωπικό που μετατάχθηκε σε Δήμους, 
με τη δαπάνη αυτή να βαρύνει υπό όρους τον Κρατικό 
Προϋπολογισμό, 

ββ) να υπάρξει πρόβλεψη για τήρηση των απαραί¬ 
τητων βιβλίων και στοιχείων των φορολογουμένων 
και μετά την 1.1.2012 που ορίζεται στη διάταξη της πε¬ 
ρίπτωσης α' της παραγράφου 5 του άρθρου 15 του 
ν.3888/2010 (Α' 175), μέχρι την ολοκλήρωση της νομοθε¬ 
τικής διαδικασίας ενσωμάτωσης των αναγκαίων διατά¬ 
ξεων του Κώδικα Βιβλίων και Στοιχείων στις διατάξεις 
της Φορολογίας Εισοδήματος (ν. 2238/1994) ή σε άλλο 
φορολογικό νόμο, 

γγ) να παραταθεί η ισχύς για ένα έτος του ισχύοντος 
καθεστώτος σχετικά με τις δαπάνες λειτουργίας της 
ΕΛ.ΣΤΑΤ., 

δδ) να θεσπιστεί άμεσα η δυνατότητα, σε επείγουσες 
περιπτώσεις μεταβίβασης περιουσιακών στοιχείων πι¬ 
στωτικών ιδρυμάτων προς άλλα πιστωτικά ιδρύματα, οι 
σχετικές διαδικασίες (υποβολή προσφορών, καθορισμός 
του ανταλλάγματος και μεταβίβαση) να χωρούν με βάση 
προσωρινή αποτίμηση από την Τράπεζα της Ελλάδος. 

στ) αα) να αντιμετωπιστούν άμεσα τα προβλήματα 
που μπορεί να προκύψουν κατά το στάδιο της πρώτης 
λειτουργίας του νέου φορέα ΕΟΠΥΥ (ν.3918/2011 άρ¬ 
θρο 17), για τη διασφάλιση της συνέχειας των παροχών 
ασθένειας προς τους ασφαλισμένους και συνταξιούχους 
των κλάδων ασθένειας ΙΚΑ-ΕΤΑΜ, ΟΑΕΕ, ΟΓΑ και ΟΠΑΔ, 
της ομαλής καταβολής των αποδοχών του συνόλου 
του προσωπικού που μεταφέρεται στον ΕΟΠΥΥ, καθώς 
και της ιατρικής περίθαλψης των ασφαλισμένων στους 
κλάδους ασθένειας του ΟΑΕΕ και του ΟΠΑΔ, 

ββ) να ρυθμιστούν θέματα που αφορούν απαιτήσεις 
ασφαλιστικών φορέων έναντι των φαρμακευτικών 
εταιρειών ή κατόχων αδείας κυκλοφορίας (ΚΑΚ) φαρ¬ 
μακευτικών σκευασμάτων, με συμψηφιστική εξόφληση 
απαιτήσεων και υποχρεώσεων μεταξύ Φορέων Κοινω¬ 
νικής Ασφάλισης, δημόσιων νοσοκομείων του Εθνικού 
Συστήματος Υγείας και φαρμακευτικών εταιρειών, 

ζ) να ρυθμιστούν περαιτέρω θέματα της απελευθέρω¬ 
σης της αγοράς φυσικού αερίου, που αφενός αποσκο¬ 
πούν στην καλύτερη ρύθμιση της αγοράς με τη θέσπιση 
ευρύτερων κανόνων εύρυθμης λειτουργίας και αφετέ¬ 
ρου επιδιώκεται η ταχύτερη και αποτελεσματικότερη 
υλοποίηση της διαδικασίας αποκρατικοποίησης της 
εταιρίας ΔΗΜΟΣΙΑ ΕΠΙΧΕΙΡΗΣΗ ΑΕΡΙΟΥ Α.Ε., με σκοπό 

τη μεγιστοποίηση του οφέλους για το Δημόσιο κατά 
τον πλέον συμφέροντα για την ανάπτυξη της οικονομίας 
της χώρας τρόπο. 

3. τη σχετική πρόταση του Υπουργικού Συμβουλίου, 
αποφασίζουμε: 

Άρθρο 1 

Αναστολή πλειστηριασμών 

1. Αναστέλλονται από την 1η Ιανουάριου 2012 έως την 
31η Δεκεμβρίου 2012 οι πλειστηριασμοί, οι οποίοι επι¬ 
σπεύδονται για την ικανοποίηση απαιτήσεων που δεν 
υπερβαίνουν το ποσό των διακοσίων χιλιάδων (200.000) 
ευρώ, από πιστωτικά ιδρύματα και εταιρείες παροχής 
πιστώσεων, καθώς και από τους εκδοχείς των απαιτή¬ 
σεων αυτών. 

2. Στην παράγραφο 1 του άρθρου 19 του ν.3869/2010 
(Α' 130), όπως ισχύει, η φράση «μέχρι την 31η Δεκεμβρί¬ 
ου 2011» αντικαθίσταται από τη φράση «μέχρι την 31η 
Δεκεμβρίου 2012». 

Άρθρο 2 

Συμπλήρωση διατάξεων για το Έκτακτο Ειδικό 
Τέλος Ηλεκτροδοτούμενων 
Δομημένων Επιφανειών (Ε.Ε.Τ.Η.Δ.Ε.) 

1. Στο τέλος της παραγράφου 2 του άρθρου 53 του 
ν. 4021/2011 (Α' 218) προστίθεται, από τότε που ίσχυσε 
ο ν. 4021/2011, εδάφιο ως εξής: 

«Για τα ακίνητα τα οποία δεν έχουν οικιακή χρήση 
και με εμβαδόν δομημένης ηλεκτροδοτούμενης επιφά¬ 
νειας άνω των χιλίων (1.000) τετραγωνικών μέτρων, ο 
συντελεστής προσδιορισμού του τέλους του πίνακα 
α' υπολογίζεται μειωμένος κατά τριάντα τοις εκατό 
(30%) για το άνω των χιλίων τετραγωνικών μέτρων 
τμήμα και κατά εξήντα τοις εκατό (60%) για το άνω 
των δύο χιλιάδων (2.000) τετραγωνικών μέτρων τμήμα 
του ακινήτου.» 

2. Στο τέλος της παραγράφου 3 του άρθρου 53 του 
ν.4021/2011 προστίθενται εδάφια ως εξής: 

«Το ποσό του τέλους που καταβάλλεται για το έτος 
2011 και υπολογίστηκε βάσει των στοιχείων του εμβα- 
δού της δομημένης επιφάνειας, της τιμής ζώνης και της 
παλαιότητας του ακινήτου που ήταν γνωστά στη ΔΕΗ 
ή στους εναλλακτικούς προμηθευτές ρεύματος κατά 
την 17η Σεπτεμβρίου 2011, επανυπολογίζεται με βάση 
γεγονότα που αποδεικνύονται από στοιχεία που προ¬ 
σκομίζει ο υπόχρεος ότι συνέτρεχαν κατά την ως άνω 
ημερομηνία και με βάση τα οποία, αν ήταν γνωστά στη 
ΔΕΗ ή στους εναλλακτικούς προμηθευτές ρεύματος, 
θα λογιζόταν κατά την ως άνω ημερομηνία το τέλος 
ακίνητης περιουσίας της παραγράφου 1 του άρθρου 24 
του ν. 2130/1993. Αν το τέλος που προκύπτει με βάση 
τα ως άνω στοιχεία είναι μικρότερο από το τέλος που 
λογίστηκε, η διαφορά αφαιρείται από το τέλος που ανα¬ 
λογεί στο ακίνητο για το έτος 2012. Στις περιπτώσεις 
που προκύπτει αρνητική διαφορά, το ποσό επιστρέφε- 
ται από τη ΔΕΗ και τους εναλλακτικούς προμηθευτές 
ρεύματος με τον επόμενο λογαριασμό. Ο συμψηφισμός 
πραγματοποιείται με το Ε.Ε.Τ.Η.Δ.Ε. του υπόχρεου κατά 
την 31η Μαρτίου 2012. Με την κανονιστική απόφαση 
που προβλέπεται στην παράγραφο 13 ρυθμίζονται οι 
προϋποθέσεις, η διαδικασία και κάθε αναγκαίο θέμα 
για την εφαρμογή των τριών προηγούμενων εδαφίων 
της παραγράφου αυτής.». 


3. Το πρώτο εδάφιο της παραγράφου 4 του άρθρου 
53 του ν.4021/2011 αντικαθίσταται και προστίθεται νέο 
εδάφιο ως εξής: 

«Το τέλος βαρύνει για μεν το έτος 2011 τον κατά 
την 17.9.2011 κύριο του ακινήτου της παραγράφου 1 του 
παρόντος άρθρου και σε περίπτωση επικαρπίας τον 
επικαρπωτή, για δε το έτος 2012 τον κατά την 31.3.2012 
κύριο ή επικαρπωτή αντίστοιχα. 

Ειδικά για το έτος 2012, για τον υπολογισμό του τέ¬ 
λους της παραγράφου 1 λαμβάνεται υπόψη το εμβαδόν 
της δομημένης επιφάνειας, το ύψος της τιμής ζώνης και 
η παλαιότητα του ακινήτου, όπως αυτά αναγράφονται 
στο λογαριασμό της Δ.Ε.Η. ή των εναλλακτικών προμη¬ 
θευτών ηλεκτρικού ρεύματος με βάση τα οποία λογί¬ 
ζεται κατά την 31.3.2012 το τέλος ακίνητης περιουσίας 
της παρ. 1 του άρθρου 24 του ν. 2130/1993.». 

4. α. Η υποπερίπτωση α' της περίπτωσης ε' της πα¬ 
ραγράφου 5 του άρθρου 53 του ν. 4021/2011 αριθμείται 
ως υποπερίπτωση αα' και αντικαθίσταται, από τότε που 
ίσχυσε ο ν.4021/2011, ως εξής: 

«αα) Οι κοινόχρηστοι χώροι πολυκατοικιών και οι κοι¬ 
νόχρηστοι χώροι των κύριων τουριστικών καταλυμάτων 
(ξενοδοχείων και κάμπινγκ) που αφορούν στους χώρους 
προσέλευσης, υποδοχής και υγιεινής, οι οποίοι προσδι¬ 
ορίζονται σε ποσοστό 35% της συνολικής επιφάνειας 
της ξενοδοχειακής επιχείρησης.». 

β. Οι υποπεριπτώσεις β' και γ' της περίπτωσης ε' της 
παραγράφου 5 του άρθρου 53 του ν. 4021/2011, αναριθ- 
μούνται ως υποπεριπτώσεις ββ' και γγ' αντίστοιχα. 

5. Το πρώτο εδάφιο της περίπτωσης β' της παραγρά¬ 
φου 6 του άρθρου 53 του ν. 4021/2011, όπως τροποποιή¬ 
θηκε και ισχύει, αντικαθίσταται και προστίθενται εδάφια, 
από τότε που ίσχυσε ο ν.4021/2011, ως εξής: 

«β) σε πρόσωπο, που το ίδιο ή πρόσωπο που το βα¬ 
ρύνει φορολογικά σύμφωνα με το άρθρο 7 του Κ.Φ.Ε., 
παρουσιάζει αναπηρία σε ποσοστό από ογδόντα τοις 
εκατό (80%) και άνω, και προκειμένου για πρόσωπα που 
πάσχουν από εγκεφαλική παράλυση, νοητική αναπηρία, 
αυτισμό ή σύνδρομο 00\Λ/Ν, ποσοστό από εξήντα επτά 
τοις εκατό (67%) και άνω. 

Ο μειωμένος συντελεστής του τέλους που ισχύει κατά 
τα ανωτέρω για τους ανάπηρους ή πρόσωπα που βα- 
ρύνονται με ανάπηρο καθώς και σε πολύτεκνους, εφαρ¬ 
μόζεται και στην περίπτωση που η κύρια και ιδιοκατοι- 
κούμενη κατοικία ανήκει κατά πλήρη κυριότητα ή κατά 
συγκυριότητα στον ή στη σύζυγο του ή της δικαιούχου, 
καθώς και όταν το ποσοστό συνιδιοκτησίας επί της 
κύριας ιδιοκατοικούμενης κατοικίας κατανέμεται με¬ 
ταξύ των συζύγων. Τα ανωτέρω ισχύουν υπό τον όρο 
ότι πληρούνται οι λοιπές προϋποθέσεις του μειωμένου 
τέλους και ότι η συνολική αξία της ακίνητης περιουσίας 
και των δύο συζύγων δεν υπερβαίνει τα εκατόν πενήντα 
χιλιάδες (150.000) ευρώ, τα οποία προσαυξάνονται κατά 
δέκα χιλιάδες (10.000) ευρώ για κάθε προστατευόμενο 
τέκνο, σύμφωνα με το άρθρο 7 του Κ.Φ.Ε. 

Ειδικά για τους πολύτεκνους, ο μειωμένος συντελε¬ 
στής εφαρμόζεται και όταν κύριος ή επικαρπωτής της 
κύριας και ιδιοκατοικούμενης κατοικίας κατά πλήρη 
κυριότητα ή κατά συγκυριότητα είναι ένα ή περισσό¬ 
τερα από τα προστατευόμενο τέκνα, λόγω θανάτου του 
ενός εκ των γονέων της, υπό τον όρο ότι πληρούνται 
και οι λοιπές προϋποθέσεις του μειωμένου τέλους και 
επιπλέον ότι η συνολική αξία της ακίνητης περιουσίας 

του πολύτεκνου και των προστατευόμενων τέκνων δεν 
υπερβαίνει τα εκατόν πενήντα χιλιάδες (150.000) ευρώ, 
τα οποία προσαυξάνονται κατά δέκα χιλιάδες (10.000) 
ευρώ για κάθε προστατευόμενο τέκνο, σύμφωνα με το 
άρθρο 7 του Κ.Φ.Ε.». 

6. Η παράγραφος 9 του άρθρου 53 του ν. 4021/2011 
αντικαθίσταται ως εξής: 

«9. Το ειδικό τέλος του παρόντος άρθρου συνεισπράτ- 
τεται από τη Δ.Ε.Η. και τους εναλλακτικούς προμηθευ¬ 
τές ηλεκτρικού ρεύματος για το έτος 2011 σε δύο (2) 
ισόποσες δόσεις που εκδίδονται από αυτούς από τον 
Οκτώβριο του τρέχοντος έτους μέχρι τον Ιανουάριο του 
2012 και για το έτος 2012 σε πέντε (5) ισόποσες δόσεις 
που εκδίδονται από αυτούς, από τον Απρίλιο του 2012 
μέχρι τον Ιανουάριο του 2013. 

Η καταβολή του ειδικού τέλους ρυθμίζεται κατά τον 
ίδιο τρόπο με την καταβολή του ποσού για την κα¬ 
τανάλωση του ηλεκτρικού ρεύματος, εφόσον η Δ.Ε.Η. 
και οι εναλλακτικοί προμηθευτές ηλεκτρικού ρεύματος 
προβαίνουν σε διακανονισμό ή ρύθμιση με τους κατα¬ 
ναλωτές για την εξόφληση των λογαριασμών.». 

7. α. Στο δεύτερο εδάφιο της παραγράφου 11 του 
άρθρου 53 του ν.4021/2011, πριν από τις λέξεις «η ΔΕΗ», 
προστίθενται οι λέξεις «,και σε κάθε περίπτωση εντός 
προθεσμίας τεσσάρων μηνών από τη λήξη της προθε¬ 
σμίας εξόφλησης του λογαριασμού,». 

β. Στο τέλος της παραγράφου 11 του άρθρου 53 του 
ν.4021/2011 προστίθενται εδάφια ως εξής: 

«Η έκδοση εντολής διακοπής του ρεύματος και η εκτέ¬ 
λεση της εντολής διακοπής μπορεί να αναστέλλονται 
με πράξη του Προϊσταμένου της Δ.Ο.Υ., η οποία είναι 
αρμόδια για τη φορολογία του εισοδήματος, σύμφωνα 
με όσα ορίζονται στην παράγραφο 14 του παρόντος άρ¬ 
θρου, αν: α) συντρέχουν ειδικοί λόγοι υγείας του χρήστη 
του ακινήτου για το οποίο επιβλήθηκε το ειδικό τέλος 
ή προσώπου που συνοικεί με αυτόν και τον βαρύνει 
φορολογικά, κατά τις διατάξεις του άρθρου 7 του ΚΦΕ 
και αποδεικνύεται ότι η διακοπή του ρεύματος θα θέσει 
σε σοβαρό κίνδυνο τη ζωή ή την υγεία τους, ή 

β) ο κύριος του ακινήτου για το οποίο επιβλήθηκε το 
τέλος είναι και χρήστης του και διαβιεί υπό μειονεκτικές 
κοινωνικά συνθήκες, όπως η απουσία εισοδήματος και 
λοιπών περιουσιακών στοιχείων, πλην του ακινήτου για 
το οποίο ζητείται η εξαίρεση και κρίνεται ότι η καταβο¬ 
λή του τέλους στις προθεσμίες που προβλέπονται από 
τις διατάξεις του παρόντος άρθρου και από την κανο¬ 
νιστική απόφαση που προβλέπεται στην παράγραφο 13, 
θα θέσει, ενόψει των συνθηκών υπό τις οποίες διαβιεί, 
σε προφανή άμεσο κίνδυνο τη στοιχειώδη διαβίωση 
του ίδιου ή προσώπου που συνοικεί με αυτόν και τον 
βαρύνει φορολογικά κατά τις διατάξεις του άρθρου 7 
του ΚΦΕ.». 

8. Στο τέλος της παραγράφου 12 του άρθρου 53 
του ν. 4021/2011, προστίθενται, από τότε που ίσχυσε ο 
ν.4021/2011, οι λέξεις «με εξαίρεση τις συμβάσεις χρημα¬ 
τοδοτικής μίσθωσης του ν.1665/1986 (Α' 194), στις οποίες 
ο μισθωτής έχει το δικαίωμα αγοράς του ακινήτου κατά 
τη λήξη της μίσθωσης.». 

9. Στο άρθρο 53 του ν. 4021/2011, προστίθεται παρά¬ 
γραφος 14 που έχει ως εξής: 

«14. Ο Προϊστάμενος της Δ.Ο.Υ., η οποία είναι αρμόδια 
για τη φορολογία του εισοδήματος, είναι αποκλειστικά 
αρμόδιος για τη διαπίστωση της συνδρομής των προ¬ 


ϋποθέσεων των περιπτώσεων α' και β' του τελευταίου 
εδαφίου της παραγράφου 11, ύστερα από αίτηση του 
ενδιαφερομένου. Οι πράξεις του, θετικές και απορρι¬ 
πτικές, κοινοποιούνται στον αιτούντα και στη Δ.Ε.Η. ή 
στον εναλλακτικό προμηθευτή ηλεκτρικού ρεύματος 
κατά περίπτωση. 

Ο Προϊστάμενος της Δ.Ο.Υ., αν διαπιστώνεται ότι συ¬ 
ντρέχουν οι προϋποθέσεις εφαρμογής της περίπτωσης 
β' του τελευταίου εδαφίου της παραγράφου 11, μπορεί, 
εκτός από την αναστολή διακοπής του ρεύματος, να 
αποφασίσει είτε την καταβολή του τέλους σε περισ¬ 
σότερες από τις προβλεπόμενες δόσεις, είτε και τον 
περιορισμό του τέλους μέχρι του ύψους που κρίνεται 
αναγκαίο, ώστε ο υπόχρεος να μπορεί να ανταποκριθεί 
στην καταβολή του χωρίς να τίθεται σε άμεσο κίνδυνο 
η διαβίωση του ιδίου ή των προσώπων που συνοικούν 
με αυτόν και τον βαρύνουν φορολογικά. 

Με την κανονιστική απόφαση που προβλέπεται στην 
προηγούμενη παράγραφο ορίζεται ο τρόπος υποβολής 
της αίτησης και τα απαιτούμενα δικαιολογητικά προ- 
κειμένου να εξεταστεί αυτή, ο τρόπος αναθεώρησης ή 
ανάκλησης της απόφασης του Προϊσταμένου της Δ.Ο.Υ. 
στην περίπτωση αλλαγής των συνθηκών που λήφθηκαν 
υπόψη κατά την έκδοσή της και κάθε αναγκαίο θέμα για 
την εφαρμογή της παρούσας παραγράφου.». 

Άρθρο 3 

Τροποποίηση και συμπλήρωση διατάξεων 
του ν.4024/2011 «Συνταξιοδοτικές ρυθμίσεις, 
ενιαίο μισθολόγιο - βαθμολόγιο, εργασιακή 
εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής 
στρατηγικής 2012-2015» 

1. Στο τέλος της παραγράφου 1 του άρθρου 1 του ν. 4024/ 
2011 ( Α' 226) προστίθεται εδάφιο ως εξής: 

«Ειδικά στις περιπτώσεις διαδοχικής ασφάλισης και 
υπό την προϋπόθεση ότι ο απονέμων φορέας είναι το 
Δημόσιο, για τα πρόσωπα των διατάξεων της περί- 
πτ. γ’ της παρ. 1 του άρθρου 33, το τμήμα σύνταξης 
του πρώτου εδαφίου της παρ. 4 του άρθρου 1 του ν. 
3232/2004 (Α' 48) καταβάλλεται ταυτόχρονα με αυτό 
του Δημοσίου, χωρίς την οριζόμενη από τις διατάξεις 
του δεύτερου εδαφίου των διατάξεων αυτών, μείωση. 
Ο συμμετέχων φορέας αποδίδει το αναλογούν ποσό 
στον απονέμοντα φορέα κατά το χρόνο συμπλήρωσης 
των προϋποθέσεων συνταξιοδότησης, που ισχύουν κατά 
περίπτωση, με βάση τις οικείες διατάξεις της νομοθε¬ 
σίας του.». 

2. α. Στο πρώτο εδάφιο της παραγράφου 1 του άρθρου 
18 του ν. 4024/2011, μετά τη λέξη «Δημοσίου», προστί¬ 
θενται από τότε που ίσχυσε ο ν. 4024/2011, οι λέξεις 
«Ν.Π.Δ.Δ. και Ο.Τ.Α.,». 

β. Στην περίπτωση α' της παραγράφου 1 του άρθρου 
18 του ν. 4024/2011, μετά την υποπερίπτωση ββ' προ¬ 
στίθεται, από τότε που ίσχυσε ο ν. 4024/2011, νέα υπο¬ 
περίπτωση γγ' και οι υφιστάμενες υποπεριπτώσεις γγ' 
και δδ' αναριθμούνται σε δδ' και εε' ως εξής: 

«γγ) Προϊστάμενοι Υποδιευθύνσεων Διοίκησης τρια¬ 
κόσια (300) ευρώ.» 

3. Στο πέμπτο εδάφιο της παραγράφου 2 του άρθρου 
29 του ν. 4024/2011, πριν τις λέξεις «η συνολική μείω¬ 
ση κατανέμεται ως εξής», προστίθενται από τότε που 
ίσχυσε ο ν. 4024/2011, οι λέξεις «,χωρίς στην ανωτέρω 

σύγκριση να λαμβάνεται υπόψη το ποσό που καταβάλ¬ 
λεται ως επίδομα θέσης ευθύνης,». 

4. α. Στο πρώτο εδάψιο της υποπαραγράφου Ια του 
άρθρου 31 του ν. 4024/2011, αντί των λέξεων «και του 
άρθρου 1 του ν.3986/2011 (Α' 152)» τίθενται οι λέξεις, από 
τότε που ίσχυσε ο ν. 4024/2011, «και της παραγράφου 1 
του άρθρου 1 του ν.3986/2011.». 

β. Η περίπτωση αα' της παραγράφου 1β του άρθρου 
31 του ν. 4024/2011, αντικαθίσταται, από τότε που ίσχυσε 
ο ν. 4024/2011, ως εξής: 

«αα) Η πλειοψηφία του Διοικητικού Συμβουλίου έχει 
διοριστεί ή εκλεχθεί από το Δημόσιο ή τα νομικά πρό¬ 
σωπα των παραγράφων 1, 2 και 3 του άρθρου 1 του ν. 
3429/2005 (Α' 314), ενεργούντων ως μετόχων, μόνα ή 
από κοινού,». 

5. α. Στο τέλος της περίπτωσης γ’ της παραγράφου 1 
του άρθρου 33 του ν. 4024/2011 προστίθεται, από τότε 
που ίσχυσε ο ν. 4024/2011, εδάφιο ως εξής: 

«Οι ανωτέρω διατάξεις έχουν εφαρμογή για όσα από 
τα αναφερόμενα σε αυτές πρόσωπα καθώς και για όσα 
από τα πρόσωπα της παρ. 3 του άρθρου 34, υπάγονται 
στο ασφαλιστικό - συνταξιοδοτικό καθεστώς του Δη¬ 
μοσίου ή συνταξιοδοτούνται με βάση τις δημοσιοϋπαλ¬ 
ληλικές διατάξεις.». 

β. Στο τέλος της παραγράφου 3 του άρθρου 34 του 
ν. 4024/2011, προστίθεται, από τότε που ίσχυσε ο ν. 
4024/2011, εδάφιο ως εξής: 

«Οι ανωτέρω διατάξεις έχουν εφαρμογή και για όσα 
από τα πρόσωπα της περίπτ. γ’ της παρ. 1 του άρθρου 

33 υπάγονται σε διαφορετικό ασφαλιστικό - συνταξιο- 
δοτικό καθεστώς από αυτό του Δημοσίου.». 

6. Στο τέλος της περίπτωσης γ’ της παραγράφου 2 
του άρθρου 34 του ν. 4024/2011, προστίθενται οι λέξεις 
«, καθώς και των Μουσικών Συνόλων της ΕΡΤ.». 

7. Στο τέλος της παραγράφου 3 του άρθρου 34 του 
ν. 4024/2011 προστίθεται νέο εδάφιο ως εξής: 

«Τα δικαιολογητικά που αφορούν στις προϋποθέσεις 
συνταξιοδότησης συγκεντρώνονται με ευθύνη των ερ¬ 
γαζομένων.». 

8. Η παράγραφος 4 του άρθρου 34 του ν. 4024/2011 
αντικαθίσταται ως εξής: 

«4. Οι εργαζόμενοι της προηγούμενης παραγράφου τί¬ 
θενται αυτοδικαίως, από 1.1.2012 σε εργασιακή εφεδρεία 
και μέχρι την κατά την προηγούμενη παράγραφο λύση 
της σχέσης εργασίας τους. Εφόσον εκ των υστέρων 
διαπιστωθεί από την υπηρεσία ότι κατά την ως άνω 
ημερομηνία εργαζόμενος πληρούσε τις προϋποθέσεις 
της παραγράφου 3, τίθεται σε εφεδρεία με διαπιστωτική 
πράξη η ισχύς της οποίας ανατρέχει στην 1.1.2012.». 

9. Το τελευταίο εδάφιο της παραγράφου 7 του άρθρου 

34 του ν.4024/2011 αντικαθίσταται, από τότε που ίσχυσε 
ο ν. 4024/2011, ως εξής: 

«Κριτήριο ένταξης στην εργασιακή εφεδρεία του ως 
άνω προσωπικού αποτελεί η προϋπηρεσία του εργαζο¬ 
μένου στο φορέα προέλευσης ή υποδοχής ανά κλάδο 
ή ειδικότητα, εντασσομένων στην εργασιακή εφεδρεία 
όσων έχουν την ολιγότερη προϋπηρεσία στον ίδιο ή 
συναφή κλάδο ή ειδικότητα.». 

Άρθρο 4 

Επείγουσες διατάξεις εφαρμογής του Προγράμμα¬ 
τος Δημοσίων Επενδύσεων 

1. Στο τέλος της παραγράφου 3 του άρθρου 21 του 
ν. 2362/1995 (Α' 247), όπως αντικαταστάθηκε με το άρ¬ 


θρο 21 του ν. 3871/2010 (Α'141), προστίθενται εδάφια 
ως εξής: 

«Οι διατάξεις της παραγράφου αυτής δεν έχουν εφαρ¬ 
μογή για τις δαπάνες του προϋπολογισμού δημοσίων 
επενδύσεων. 

Με κοινή απόφαση των Υπουργών Οικονομικών και 
Ανάπτυξης, Ανταγωνιστικότητας και Ναυτιλίας που εκ- 
δίδεται εντός του πρώτου μήνα κάθε οικονομικού έτους 
καθορίζεται κατά φορέα και συλλογική απόφαση το 
συνολικό ύψος των πιστώσεων του προϋπολογισμού 
δημοσίων επενδύσεων που θα διατεθεί κατά τη διάρκειά 
του για την εκτέλεση συνεχιζόμενων από τα προηγού¬ 
μενα έτη έργων. 

Κάθε τροποποίηση του αρχικού σχεδιασμού για τα 
συνεχιζόμενα έργα και η ένταξη νέων έργων στο Πρό¬ 
γραμμα Δημοσίων Επενδύσεων (Π.Δ.Ε.) γίνεται με από¬ 
φαση του Υπουργού Ανάπτυξης, Ανταγωνιστικότητας 
και Ναυτιλίας, εφόσον οι πιστώσεις που θα διατεθούν 
εντός του έτους για την υλοποίησή τους δεν υπερβαί¬ 
νουν το όριο των ετήσιων συνολικών πιστώσεων του 
προϋπολογισμού δημοσίων επενδύσεων. Με όμοια από¬ 
φαση μπορεί να γίνεται ανακατανομή εγκεκριμένων 
με συλλογικές αποφάσεις ετήσιων πιστώσεων έργων 
μεταξύ φορέων υλοποίησης του Π.Δ.Ε. καθώς και εντός 
του αυτού φορέα υλοποίησης εφόσον οι πιστώσεις που 
αντιστοιχούν στα έργα αυτά είναι ισοδύναμες.». 

2. Στο άρθρο 21 του ν. 2362/1995, όπως αντικαταστά- 
θηκε με το άρθρο 21 του ν. 3871/2010, προστίθεται πα¬ 
ράγραφος 12 ως εξής: 

«12. Με αποφάσεις του Υπουργού Οικονομικών που 
εκδίδονται μέχρι το τέλος κάθε οικονομικού έτους 
ανακατανέμονται οι πιστώσεις του προϋπολογισμού 
δημοσίων επενδύσεων και αντιστοιχίζονται με τις κατά 
φορέα, τομέα και είδος δαπάνης αναλήψεις υποχρεώ¬ 
σεων, όπως αυτές προσδιορίζονται από τις εκδοθείσες 
κατά τη διάρκεια του έτους Συλλογικές Αποφάσεις'Ερ- 
γων ή Μελετών.». 

3. Δεσμεύσεις σε βάρος του Π.Δ.Ε. που ανελήφθησαν 
από την έναρξη του τρέχοντος έτους και μέχρι τη δη¬ 
μοσίευση της παρούσας πράξης κατά παρέκκλιση των 
οριζομένων στα άρθρα 21 και 22 Α του ν.2362/1995, όπως 
ισχύουν, θεωρούνται έγκυρες. 

Άρθρο 5 

Ρυθμίσεις επειγόντων θεμάτων του Γενικού 
Λογιστηρίου του Κράτους, της Γενικής 
Γραμματείας Φορολογικών και Τελωνειακών 
Θεμάτων και της Γενικής Διεύθυνσης Οικονομικής 
Πολιτικής του Υπουργείου Οικονομικών 

1. Στην παράγραφο 2 του άρθρου 50 του ν.3943/2011 
(Α'66) διαγράφονται οι λέξεις «και μέχρι 31.12.2011». 

2. α. Η μισθοδοσία του μόνιμου και με σχέση εργα¬ 
σίας ιδιωτικού δικαίου αορίστου χρόνου προσωπικού 
των Περιφερειών, καθώς επίσης και του προσωπικού 
που υπηρετούσε την 31η Δεκεμβρίου 2010 στις Νομαρ¬ 
χιακές Αυτοδιοικήσεις και από 1.1.2011 μετατάχθηκε σε 
Δήμους σύμφωνα με τις διατάξεις του ν. 3852/2010 (Α' 
87), καταβάλλονται κατά το χρονικό διάστημα εφαρ¬ 
μογής του Μεσοπρόθεσμου Πλαισίου Δημοσιονομικής 
Στρατηγικής 2012 - 2015 σε βάρος του Κρατικού Προϋ¬ 
πολογισμού. 

Η κάλυψη των σχετικών δαπανών του Κρατικού Προϋ¬ 
πολογισμού γίνεται με ισόποση μείωση των πόρων των 

Δήμων και των Περιφερειών που προβλέπονται στα άρ¬ 
θρα 259 και 260 του ν. 3852/2010. 

Για την κάλυψη των δαπανών μισθοδοσίας του ανω¬ 
τέρω προσωπικού κατά το οικονομικό έτος 2012, μετα- 
φέρονται, με απόφαση του Υπουργού Οικονομικών, από 
τους πόρους των άρθρων 259 και 260 του ν. 3852/2010 
στους σχετικούς Κωδικούς Αριθμούς Εξόδων του προ¬ 
ϋπολογισμού του Υπουργείου Εσωτερικών τα απαραί¬ 
τητα ποσά. 

β. Η αληθής έννοια της παραγράφου 1 του άρθρου 
259 του ν. 3852/2010 όπως ισχύει είναι ότι οι πόροι των 
Δήμων που προέρχονται από τα έσοδα από το φόρο 
εισοδήματος φυσικών και νομικών προσώπων και από 
το Φόρο Προστιθέμενης Αξίας αφορούν εισπράξεις που 
πραγματοποιούνται κατά τη διάρκεια του οικονομικού 
έτους ανεξαρτήτως της οικονομικής χρήσης την οποία 
αφορούν. 

3. Η προθεσμία που αναφέρεται στις διατάξεις της 
περίπτωσης α' της παραγράφου 5 του άρθρου 15 του 
ν.3888/2010 (Α' 175) παρατείνεται μέχρι το χρόνο έναρξης 
ισχύος των διατάξεων, οι οποίες ως απαραίτητες για τη 
φορολογική απεικόνιση των συναλλαγών, εντάσσονται 
στον Κώδικα Φορολογίας Εισοδήματος (ν. 2238/1994 - Α' 
151) ή άλλο φορολογικό νόμο. 

4. Στα δύο πρώτα εδάφια της παραγράφου 6 του άρ¬ 
θρου 23 του ν.3832/2010 (Α'38) οι λέξεις «Μέχρι 31.12.2011» 
και «μέχρι 31.12.2011» αντικαθίστανται με τις λέξεις «Μέ¬ 
χρι 31.12.2012» και «μέχρι 31.12.2012» αντίστοιχα. 

5. Μετά το τρίτο εδάφιο της παραγράφου 4 του άρ¬ 
θρου 63 Δ του ν. 3601/2007 (Α' 178), όπως αυτό προ¬ 
στέθηκε με το άρθρο 4 του ν. 4021/2011, προστίθενται 
από τότε που ίσχυσε ο ν. 4021/2011, τέταρτο και πέμπτο 
εδάφια ως εξής: 

«Σε επείγουσα περίπτωση η διαδικασία υποβολής 
προσφορών, ο καθορισμός του ανταλλάγματος και η 
μεταβίβαση χωρούν βάσει προσωρινής αποτίμησης από 
την Τράπεζα της Ελλάδος, η οποία αμέσως κατόπιν 
αναθέτει σε έναν ή δύο νόμιμους ελεγκτές τη σύνταξη 
έκθεσης ή εκθέσεων αποτίμησης. Εντός διμήνου από την 
έκδοση της απόφασης της παραγράφου 1, η Τράπεζα 
της Ελλάδος καθορίζει οριστικά το αντάλλαγμα λαμ- 
βάνοντας υπόψη τα αναφερόμενα στο δεύτερο εδάφιο 
της παρούσας παραγράφου.» 

Άρθρο 6 

Επείγουσες ρυθμίσεις θεμάτων του Υπουργείου 
Εργασίας και Κοινωνικής Ασφάλισης και 

Υπουργείου Υγείας και Κοινωνικής Αλληλεγγύης 

I. Στο άρθρο 28 του ν. 3918/2011 (Α' 31) προστίθενται 
παράγραφοι ως εξής: 

«10. Ο ΕΟΠΥΥ για την αντιμετώπιση των παροχών προς 
τους ασφαλισμένους του (εν ενεργεία ασφαλισμένους 
και συνταξιούχους) και των δαπανών του δύναται να 
μεταβιβάζει πιστώσεις στο ΙΚΑ-ΕΤΑΜ, στον ΟΑΕΕ, στον 
ΟΓΑ και τον ΟΠΑΔ. 

II. Εφόσον με την έναρξη του πρώτου οικονομικού 
έτους δεν έχει εγκριθεί προϋπολογισμός από τους 
Υπουργούς Εργασίας και Κοινωνικής Ασφάλισης και 
Υγείας και Κοινωνικής Αλληλεγγύης η εκτέλεση αυτού 
κατά το πρώτο εξάμηνο του έτους ενεργείται μέχρι του 
ποσοστού διάθεσης 50% από τις αντίστοιχες πιστώσεις 
των προϋπολογισμών κλάδου υγείας του προηγούμενου 
οικονομικού έτους των μεταφερόμενων στον ΕΟΠΥΥ 
φορέων, όπως επίσης και του ΟΠΑΔ. 


12. Συμβάσεις οι οποίες έχουν συναφθεί μεταξύ του 
ΟΠΑΔ ή του ΟΑΕΕ και θεραπευτών ιατρών λύονται αζη- 
μίως στις 31/12/2011, ακόμη και αν έχουν συμφωνηθεί για 
μεγαλύτερο χρονικό διάστημα. Οι προαναφερόμενοι 
ιατροί δύνανται να παρέχουν τις υπηρεσίες τους στον 
ΕΟΠΥΥ σύμφωνα με τον Ενιαίο Κανονισμό Παροχών 
Υγείας αυτού μέχρι την ολοκλήρωση των διαδικασιών 
σύναψης νέων συμβάσεων μίσθωσης έργου, εφόσον 
υποβάλουν δήλωση στον οργανισμό εντός προθεσμίας 
δέκα (10) ημερών από την έναρξη ισχύος της διάταξης 
αυτής. Η αμοιβή των ιατρών ορίζεται σε δέκα (10) ευρώ 
ανά επίσκεψη και μέχρι διακόσιες (200) επισκέψεις μη¬ 
νιαία. Για την αποζημίωση αυτή δεν επιβαρύνεται ο 
ΕΟΠΥΥ με εισφορές υπέρ ΤΣΑΥ.». 

2. Το τελευταίο εδάφιο της παραγράφου 5 του άρ¬ 
θρου 26 του ν. 3918/2011, όπως αυτό προστέθηκε με την 
περίπτωση γ της παραγράφου 3 του άρθρου 20 του 
ν.4019/2011 (Α'216), αντικαθίσταται ως ακολούθως: 

«Μέχρι την έκδοση μισθοδοσίας από τον Ε.Ο.Π.Υ.Υ, η 
οποία διαπιστώνεται με απόφαση του Υπουργού Ερ¬ 
γασίας και Κοινωνικής Ασφάλισης, τη μισθοδοσία, τα 
επιδόματα, τα έξοδα κίνησης, τις υπερωρίες και τις 
αποζημιώσεις καταβάλλουν οι φορείς από τους οποίους 
προέρχεται το προσωπικό, η δε δαπάνη συμψηφίζεται 
με τα οφειλόμενα από τους φορείς στον Ε.Ο.Π.Υ.Υ ποσά. 
Γ ια δε το προσωπικό που υπηρετεί στην ΥΠΕΔΥΦΚΑ, η 
μισθοδοσία, τα επιδόματα, τα έξοδα κίνησης, οι υπερω¬ 
ρίες και οι αποζημιώσεις εξακολουθούν να καταβάλλο¬ 
νται από τη Γ ενική Γ ραμματεία Κοινωνικών Ασφαλίσεων 
μέχρι την έκδοση μισθοδοσίας από τον Ε.Ο.Π.Υ.Υ, η δε 
δαπάνη αποδίδεται στη Γ.Γ.Κ.Α από τον Ε.Ο.Π.Υ.Υ. Τα 
προσωπικά μητρώα του μεταφερόμενου προσωπικού 
εξακολουθούν να τηρούνται και να ενημερώνονται από 
τους φορείς από τους οποίους προέρχονται, μέχρι την 
οριστική παραλαβή τους από την αρμόδια υπηρεσία 
του Ε.Ο.Π.Υ.Υ». 

3. Κατ’ εξαίρεση των διατάξεων της παραγράφου 1 του 
άρθρου 5 του π.δ. 164/2004 (Α' 134), συμβάσεις μίσθωσης 
έργου που έχουν συναφθεί μεταξύ ΟΑΕΕ και ελεγκτών 
ιατρών ή ελεγκτών φαρμακοποιών και λήγουν μέχρι 
31.12.2011 παρατείνονται με τους ίδιους όρους, μέχρι την 
ολοκλήρωση από τον ΕΟΠΥΥ των διαδικασιών σύναψης 
νέων συμβάσεων μίσθωσης έργου με ελεγκτές ιατρούς 
ή φαρμακοποιούς. 

4. Απαιτήσεις ασφαλιστικών φορέων έναντι των φαρμα¬ 
κευτικών εταιρειών ή κατόχων αδείας κυκλοφορίας (ΚΑΚ) 
φαρμακευτικών σκευασμάτων της παραγράφου 3α του 
άρθρου 12 του ν. 3816/2010 (Α’ 6), όπως συμπληρώθηκε με 
τις παραγράφους 1 και 3δ του άρθρου 36 του ν. 4025/2011 
(Α’ 228), εκχωρούνται υποχρεωτικά προς τα νοσοκομεία 
έναντι καταβολής νοσηλίων ασφαλισμένων τους. Τα νο¬ 
σοκομεία συμψηφίζουν υποχρεωτικά το ποσό των κατά 
τα ανωτέρω εκχωρουμένων απαιτήσεων τους με οφειλές 
τους προς τις φαρμακευτικές εταιρείες. Με κοινές αποφά¬ 
σεις των Υπουργών Οικονομικών, Εργασίας και Κοινωνικής 
Ασφάλισης και Υγείας και Κοινωνικής Αλληλεγγύης κα¬ 
θορίζονται τα ποσά που εκχωρούνται και συμψηφίζονται 
κατά τις διατάξεις του πρώτου εδαφίου της παρούσας 
παραγράφου καθώς και η σχετική διαδικασία. 

5. α. Οι απαιτήσεις της παραγράφου 3α του άρθρου 
12 του ν. 3816/2010, καθώς και της παραγράφου 3δ του 
ίδιου άρθρου, οι οποίες δεν θα υπαχθούν στη διαδικασία 
συμψηφισμού της ανωτέρω παραγράφου 4 του παρά- 

ντος άρθρου ή που θα υπαχθούν στην ανωτέρω δια¬ 
δικασία αλλά δεν συμψηφισθούν πλήρως, αποδίδονται 
με χρηματικό διακανονισμό, σύμφωνα με τη διαδικασία 
που περιγράφεται στο άρθρο 12 παρ. 3 του ν. 3816/2010 
το αργότερο μέχρι 31.12.2011. 

β. Οι υπόχρεες φαρμακευτικές εταιρείες ή οι κάτοχοι 
αδειών κυκλοφορίας φαρμακευτικών σκευασμάτων, οι 
οποίοι έχουν στην κατοχή τους ομόλογα του Ελληνικού 
Δημοσίου, σε εφαρμογή του άρθρου 27 του ν. 3867/2010 
(Α’ 128), με ημερομηνία λήξεως την 22.12.2011 υποχρεού- 
νται να το γνωστοποιήσουν εγγράφως στη Γ.Γ.Κ.Α., να 
προχωρήσουν στη ρευστοποίηση αυτών κατά την ημε¬ 
ρομηνία λήξης τους και να καταθέσουν τα οφειλόμενα 
ποσά έως την 23.12.2011 στο Λογαριασμό Τραπέζης που 
τους έχουν υποδείξει οι υπηρεσίες της Γ.Γ.Κ.Α. 

γ. Το καταβληθέν ποσό της επιστροφής (ΐΌόαΙθ) για 
το έτος 2011 και το τέλος εισόδου στη λίστα, εκπίπτει 
από το φορολογητέο εισόδημα ως παραγωγική δαπάνη 
του τελικώς καταβάλλοντος το ποσό αυτό. 

Αρθρο 7 

Συμπλήρωση, τροποποίηση διατάξεων 
του ν. 4001/2011 

1. Η παράγραφος 1 του άρθρου 62 του ν. 4001/2011 (Α' 
179) αντικαθίσταται ως εξής: 

«1. Εφόσον στις 3 Σεπτεμβρίου 2009 το Σύστημα Μετα¬ 
φοράς Φυσικού Αερίου ανήκει σε Κάθετα Ολοκληρωμέ¬ 
νη Επιχείρηση Ηλεκτρικής Ενέργειας ή Φυσικού Αερίου, 
τότε για την άσκηση των αρμοδιοτήτων του άρθρου 13 
της Οδηγίας 2009/73/ΕΚ, και δη για την άσκηση των αρ¬ 
μοδιοτήτων Διαχειριστή Συστήματος Μεταφοράς Φυσι¬ 
κού Αερίου, εφαρμόζονται, σύμφωνα με την παράγραφο 
8(β) του άρθρου 9 της Οδηγίας 2009/73/ΕΚ, άμεσα οι 
διατάξεις του Κεφαλαίου IV της Οδηγίας 2009/73 ΕΚ 
και πρέπει να πληρούνται σωρευτικά οι προϋποθέσεις 
που ορίζονται στο Κεφάλαιο IV της Οδηγίας 2009/73/ΕΚ 
αναφορικά με τους Ανεξάρτητους Διαχειριστές Μετα¬ 
φοράς, και ιδίως, τα πάγια στοιχεία, τον εξοπλισμό, το 
προσωπικό και την ταυτότητα, την ανεξαρτησία του 
διαχειριστή συστήματος μεταφοράς, την ανεξαρτησία 
του προσωπικού και τη διαχείριση του διαχειριστή συ¬ 
στήματος μεταφοράς, το εποπτικό όργανο, το πρόγραμ¬ 
μα συμμόρφωσης και τον υπεύθυνο συμμόρφωσης, την 
ανάπτυξη δικτύου και την εξουσία λήψης αποφάσεων 
για επενδύσεις, καθώς και την εξουσία λήψης αποφά¬ 
σεων σχετικά με τη σύνδεση εγκαταστάσεων αποθή¬ 
κευσης, εγκαταστάσεων επαναεριοποίησης ΥΦΑ και 
βιομηχανικών πελατών στο σύστημα μεταφοράς. Με 
απόφαση του Υπουργού Περιβάλλοντος, Ενέργειας και 
Κλιματικής Αλλαγής δύνανται να εξειδικεύονται οι ανω¬ 
τέρω διατάξεις και προϋποθέσεις που αφορούν στην 
οργάνωση, ανάπτυξη και λειτουργία του Διαχειριστή 
Μεταφοράς επί τη βάσει των διατάξεων της Οδηγίας 
2009/73/ΕΚ. Σε κάθε περίπτωση που Κάθετα Ολοκλη¬ 
ρωμένη Επιχείρηση έχει στην κυριότητά της Σύστημα 
Μεταφοράς Φυσικού Αερίου και επιθυμεί να εφαρμόσει 
το πρότυπο του ιδιοκτησιακού διαχωρισμού σύμφωνα 
με τις διατάξεις του άρθρου 9 της Οδηγίας 2009/73/ΕΚ, 
τότε, για την άσκηση των αρμοδιοτήτων Διαχειριστή 
Συστήματος Μεταφοράς Φυσικού Αερίου, θα πρέπει να 
πληρούνται σωρευτικά οι κάτωθι προϋποθέσεις: 

(α) Το ίδιο ή τα ίδια πρόσωπα δεν δικαιούνται: 

(αα) Να ασκούν άμεσα ή έμμεσα Έλεγχο επί επιχεί¬ 
ρησης που εκτελεί οποιαδήποτε από τις δραστηριό¬ 


τητες παραγωγής ή προμήθειας ηλεκτρικής ενέργειας 
ή Φυσικού Αερίου και συγχρόνως να ασκούν άμεσα ή 
έμμεσα Έλεγχο ή να ασκούν οποιοδήποτε δικαίωμα σε 
διαχειριστή Συστήματος Μεταφοράς Φυσικού Αερίου ή 
ηλεκτρικής ενέργειας ή σε Σύστημα Μεταφοράς Φυσι¬ 
κού Αερίου ή ηλεκτρικής ενέργειας, ούτε 

(ββ) να ασκούν άμεσα ή έμμεσα Έλεγχο επί Διαχειριστή 
Συστήματος Μεταφοράς Φυσικού Αερίου ή ηλεκτρικής 
ενέργειας ή επί Συστήματος Μεταφοράς Φυσικού Αε¬ 
ρίου ή ηλεκτρικής ενέργειας και συγχρόνως να ασκούν 
άμεσα ή έμμεσα Έλεγχο ή να ασκούν οποιοδήποτε δι¬ 
καίωμα σε επιχείρηση που εκτελεί οποιαδήποτε από τις 
δραστηριότητες παραγωγής ή προμήθειας ηλεκτρικής 
ενέργειας ή Φυσικού Αερίου. 

(β) Το ίδιο ή τα ίδια πρόσωπα δεν δικαιούνται να διο¬ 
ρίζουν μέλη του διοικητικού συμβουλίου ή οργάνων με 
εκπροσωπευτική εξουσία σε Διαχειριστή Συστήματος 
Μεταφοράς Φυσικού Αερίου ή σε Σύστημα Μεταφοράς 
Φυσικού Αερίου και να ασκούν άμεσα ή έμμεσα Έλεγχο 
ή να ασκούν οποιοδήποτε δικαίωμα σε επιχείρηση που 
εκτελεί οποιαδήποτε από τις δραστηριότητες παρα¬ 
γωγής ή προμήθειας ηλεκτρικής ενέργειας και Φυσικού 
Αερίου και 

(γ) Το ίδιο πρόσωπο δεν δικαιούται να είναι μέλος του 
διοικητικού συμβουλίου ή οργάνων με εκπροσωπευτική 
εξουσία τόσο σε επιχείρηση που ασκεί οποιαδήποτε 
από τις δραστηριότητες παραγωγής ή προμήθειας 
ηλεκτρικής ενέργειας ή Φυσικού Αερίου όσο και σε Δι¬ 
αχειριστή Συστήματος Μεταφοράς Φυσικού Αερίου ή 
Σύστημα Μεταφοράς Φυσικού Αερίου.». 

2. Η παράγραφος 4 του άρθρου 67 του ν. 4001/2011 
αντικαθίσταται ως εξής: 

«Οι δραστηριότητες του ΔΕΣΦΑ Α.Ε. και ιδίως η δια¬ 
χείριση, η συντήρηση, και η ανάπτυξη του ΕΣΦΑ, τελούν 
υπό το ρυθμιστικό έλεγχο της ΡΑΕ. Σε κάθε περίπτωση, 
το Δημόσιο θα ασκεί πλήρως τα δικαιώματα εταιρικής 
διακυβέρνησης τα οποία αντιστοιχούν στη συμμετοχή 
του στο μετοχικό κεφάλαιο του ΔΕΣΦΑ Α.Ε.». 

3. α. Η παράγραφος 9 του άρθρου 4 του ν. 2364/1995 
(Α'252) καταργείται και οι παράγραφοι 10 έως 12 ανα- 
ριθμούνται σε 9 έως 11 αντίστοιχα. 

β. Η παράγραφος 11 του άρθρου 4 του ν. 2364/1995, 
που αναριθμείται με την προηγούμενη υποπαράγραφο 
ως παράγραφος 10, αντικαθίσταται ως εξής: 

«10. Με προεδρικό διάταγμα, που εκδίδεται μετά από 
πρόταση του Υπουργού Περιβάλλοντος, Ενέργειας και 
Κλιματικής Αλλαγής και μετά από γνώμη της Ρ.Α.Ε., 
ορίζονται οι όροι, οι προϋποθέσεις και οι διαδικασίες με 
τις οποίες μπορεί να χορηγηθεί σε ανώνυμες εταιρείες 
που θα συστήνονται ειδικά για αυτόν τον σκοπό, εκτός 
από τη Δ.Ε.Π.Α. Α.Ε., την Ε.Π.Α. Αττικής Α.Ε., την Ε.Π.Α. 
Θεσσαλονίκης Α.Ε., την Ε.Π.Α. Θεσσαλίας Α.Ε. καθώς 
και τις Ε.Π.Α. που τυχόν συσταθούν κατά τις διατάξεις 
της παραγράφου 8 του παρόντος άρθρου, άδεια διανο¬ 
μής φυσικού αερίου, εφόσον συντρέχουν οι ακόλουθες 
προϋποθέσεις: 

α. Να έχει παρέλθει διάστημα δέκα ετών από την 
έναρξη λειτουργίας του Εθνικού Συστήματος Μεταφο¬ 
ράς Φυσικού Αερίου και β. η Δ.Ε.Π.Α. Α.Ε. να μην έχει 
ιδρύσει Ε.Π.Α. με γεωγραφικά όρια δραστηριότητας την 
περιοχή στην οποία πρόκειται να ασκηθούν οι ανωτέρω 
δραστηριότητες.» 

4. Η τελευταία παράγραφος του άρθρου 4 του ν. 2364/ 
1995, η οποία προστέθηκε δυνάμει της παραγράφου 
9 του ν. 4001/2011 αναριθμείται σε παράγραφο 11 και 
αντικαθίσταται ως εξής: 

«11. Το αργότερο μέχρι την παρέλευση ενός (1) έτους 
από την έναρξη λειτουργίας καθενός εκ των αγωγών 
μεταφοράς φυσικού αερίου υψηλής πίεσης που θα διέρ¬ 
χονται από τις γεωγραφικές περιοχές των Περιφερειών 
Ηπείρου, Δυτικής Μακεδονίας και Πελοποννήσου, η Δ.ΕΠ.Α. 
Α.Ε. οφείλει να προβεί στις ενέργειες που αναφέρο- 
νται στην παράγραφο 8 του παρόντος άρθρου για 
τη δημιουργία και λειτουργία με τη μορφή ανωνύμων 
εταιρειών δύο (2) νέων Ε.Π.Α. ήτοι της Ε.Π.Α. Ηπείρου 
και Δυτικής Μακεδονίας και της Ε.Π.Α. Πελοποννήσου 
με γεωγραφικά όρια δραστηριότητας τις αντίστοιχες 
Περιφέρειες.» 

5. Στο τέλος του άρθρου 4 του ν. 2364/1995 προστί¬ 
θεται παράγραφος 12 ως εξής: 

«12. Κάθε περιορισμός αναφορικά με το ανώτατο επι¬ 
τρεπτό ποσοστό συμμετοχής ιδιωτών επενδυτών στο 
μετοχικό κεφάλαιο Ανωνύμων Εταιριών Παροχής Αερίου 
(Ε.Π.Α. Α.Ε.) καταργείται.». 


Άρθρο 8 
Έναρξη Ισχύος 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 
αρχίζει από τη δημοσίευσή της στην Εφημερίδα της 
Κυβερνήσεως. 

Αθήνα, 16 Δεκεμβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΛΟΥΚΑΣ Δ. ΠΑΠΑΔΗΜΟΣ 

ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΕΥΑΓΓΕΛΟΣ ΒΕΝΙΖΕΛΟΣ, ΔΗΜΗΤΡΙΟΣ ΡΕΠΠΑΣ, ΑΝΑΣΤΑΣΙΟΣ ΓΙΑΝΝΙΤΣΗΣ, ΣΤΑΥ¬ 
ΡΟΣ ΔΗΜΑΣ, ΔΗΜΗΤΡΙΟΣ ΑΒΡΑΜΟΠΟΥΛΟΣ, ΜΙΧΑΗΛ ΧΡΥΣΟΧΟΪΔΗΣ, ΓΕΩΡΓΙ¬ 
ΟΣ ΠΑΠΑΚΩΝΣΤΑΝΤΙΝΟΥ, ΑΝΝΑ ΔΙΑΜΑΝΤΟΠΟΥΛΟΥ, ΜΑΥΡΟΥΔΗΣ ΒΟΡΙΔΗΣ, 
ΓΕΩΡΓΙΟΣ ΚΟΥΤΡΟΥΜΑΝΗΣ, ΑΝΔΡΕΑΣ ΛΟΒΕΡΔΟΣ, ΜΙΛΤΙΑΔΗΣ ΠΑΠΑΪΩΑΝΝΟΥ, 
ΧΡΗΣΤΟΣ ΠΑΠΟΥΤΣΗΣ ΠΑΥΛΟΣ ΓΕΡΟΥΛΑΝΟΣ, ΓΕΩΡΓΙΟΣ ΣΤΑΥΡΟΠΟΥΛΟΣ, ΠΑ- 
ΝΤΕΛΕΗΜΩΝ ΚΑΨΗΣ, ΦΙΛΙΠΠΟΣ ΣΑΧΙΝΙΔΗΣ, ΠΑΝΤΕΛΗΣ ΟΙΚΟΝΟΜΟΥ, ΜΑΡΙΑ - 
ΕΛΙΖΑ ΞΕΝΟΓΙΑΝΝΑΚΟΠΟΥΛΟΥ, ΓΕΩΡΓΙΟΣ ΓΕΩΡΓΙΟΥ, ΣΩΚΡΑΤΗΣ ΞΥΝΙΔΗΣ, 
ΝΙΚΟΛΑΟΣ ΣΗΦΟΥΝΑΚΗΣ, ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ·^) 


Ηλεκτρονική Διεύθυνση: ή1ίρ://νννννν.βί.9Γ - ε-πιαΜ: ννβάπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































